section_heading: Gospodarstvo
paragraph_text: Tijekom 1980-ih i 1990-ih, dvadesetak velikih kompanija je u Gaoth Dobhairu započelo proizvodnju guma i gumenih proizvoda, tepiha, sredstava za čišćenje i sličnih kućnih potrepština. Ali, od 2001. godine, većina njih se je našla u ozbiljnim financijskim problemima, pošto nisu mogli konkurirati jeftinijim istočno-europskim proizvodima. 2003. godine, industrijsko područje je preimenovano u Páirc Ghnó Ghaoth Dobhair (Poslovni park Gaoth Dobhaira) i Údarás na Gaeltachta, lokalna državna agencija za ekonomski i kulturni razvoj je započela kampanju koja je bila namijenjena podupiranju ulaska raznih kompanija na područje Gaoth Dobhaira u nadi da će uspjeti oživjeti posrnulu privredu. Uskoro, škotska kompanija Contact 4 otvara tzv. call centre što je otvorilo nova radna mjesta, ali je taj projekt naposljetku napušten. Trenutno, gospodarstvo počiva na nekolicini supermarketa, lokalnih trgovina živežnih namirnica, frizerskim i kozmetičkim obrtima, ljekarnicama, kavanama i šest dobrostojećih hotela - Ostan Gweedore, Seaview Hotel, Derrybeg Hotel, Teac Jack, An Chúirt Hotel i Foreland Heights.